**RAPORT PRIVIND SITUAŢIA HIDROMETEOROLOGICĂ ŞI A CALITAŢII MEDIULUI**

**în intervalul 31.07.2018, ora 8.00 – 01.08.2018, ora 8.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 01.08.2018, ora 7.00**

**RÂURI**

Debitele au fost în creștere ca urmare a precipitațiilor prevăzute și propagării, exceptând râurile din Maramureş şi Crişana unde au fost relativ staţionare şi râurile din Dobrogea und au fost în scădere uşoară.

Scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale şi creşteri mai însemnate de niveluri și debite, cu depăşiri ale **COTELOR DE APĂRARE**, pe unele râuri din zonele de deal şi de munte.

Debitele se situează la valori mai mari de 100% din mediile multianuale lunare, exceptând râurile din bazinele hidrografice: Iza, Tur, Someș, Crasna, Barcău, Moraviţa, Cerna, afluenţii Jiului şi unele râuri din bazinul mijlociu şi inferior al Bârladului, unde se situeză sub normalele lunare, cu valori cuprinse intre 30-90% din acestea.

Se situează peste **COTELE DE ATENŢIE** râurile la staţiile hidrometrice: Dâmboviţa – Dragomireşti (200+51)-jud.IF, Jijia – Dângeni (380+34)-jud.BT, Ciric – Iași (170+35)-jud.IS.

În interval s-au situat peste:

**-COTA DE INUNDAŢIE:** râul Buhai la staţia hidrometrică Pădureni (300+8)-jud.BT

**-COTELE DE ATENȚIE** râurile la stațiile hidrometrice: Orăştie – Grădiştea de Munte (65+9)-jud. HD, Jijia – Dorohoi 360+3)-jud.BT

În interval au emise **AVERTIZĂRI HIDROLOGICE** şi **ATENŢIONĂRI HIDROLOGICE pentru fenomene imediate**

Este în vigoare **AVERTIZAREA HIDROLOGICĂ** nr.53 din 30.07.2018.

Debitele vor fi în general în creștere, exceptând râurile din Dobrogea unde vor fi relativ staţionare.

Sunt posibile scurgeri pe versanţi, torenţi, pâraie, viituri rapide pe râurile mici cu posibile efecte de inundaţii locale şi creşteri mai însemnate de niveluri și debite, cu depăşiri ale **COTELOR DE APĂRARE**, pe unele râuri din zonele de deal şi de munte.

Se menţine **AVERTIZAREA HIDROLOGICĂ** nr.53 din 30.07.2018.

**DUNĂRE**

Debitul la intrarea în ţară (secţiunea Baziaş) în intervalul 31.07 – 01.08.2018 a fost staţionar având valoarea de 3900 m3/s, sub media multianuală a lunii august (4300 m3/s).

În aval de Porţile de Fier debitele au fost în scădere la Gruia, în creștere pe sectoarele Calafat – Tr. Măgurele și Călărași – Brăila și relativ staționare pe sectoarele Zimnicea – Oltenița și Galați – Tulcea..

Debitul la intrarea în ţară (secţiunea Baziaş) va fi în scădere (3800 m3/s).

În aval de Porţile de Fier debitele vor fi în scădere pe sectorul Gruia – Calafat şi în creștere pe sectorul Bechet – Tulcea.

**2.** **Situaţia meteorologică în intervalul 31.07.2018, ora 8.00 – 01.08.2018, ora 6.00**

**ÎN ŢARĂ**

Instabilitatea atmosferică a continuat să fie prezentă in cea mai mare parte a tării, dar la cote mai intense in Moldova, Muntenia si Oltenia. Aceasta s-a manifestat prin perioade cu innorări temporar accentuate, averse local torentiale, insotite de frecvente descărcări electrice si intensificări de scurtă durată ale vantului, cu rafale izolat de peste 55...60 km/h, care au luat aspect de vijelie, confirmată fiind cea din zona municipiului Călărasi, iar pe raza judetului Galati a căzut grindină. In intervale scurte de timp sau prin acumulare, cantitătile de apă inregistrate au depăsit local 20...25 l/mp si punctiform peste 40...50 l/mp. Temperaturile maxime s-au incadrat intre 23 de grade la Suceava, Rădăuti, Piatra Neamt si Targu Neamt si 33 de grade la Timisoara, Tulcea, Gorgova si Gura Portitei, iar la ora 06 valorile termice erau cuprinse intre 13 grade la Miercurea Ciuc si Baraolt si 27 de grade la Sulina si Sfantu Gheorghe-Deltă.

*Indicele temperatură-umezeală (ITU) a atins si depăsit usor pragul critic de 80 de unităti al disconfortului termic in Dobrogea, local in Muntenia si Banat, pe arii restranse in Oltenia si Crisana si cu totul izolat in Moldova si Transilvania.*

***Observatie: incepand de ieri, de la ora 06, au fost in vigoare 96 de mesaje privind fenomene meteorologice periculoase imediate:***

***- 33 avertizări cod portocaliu, emise după cum urmează: 13 de către SRPV Bacău, 8 de către CNPM Bucuresti, pentru Muntenia, 5 de către SRPV Craiova, 4 de către SRPV Timisoara, 2 de către SRPV Cluj Napoca si 1 de către SRPV Constanta.  
- 63 de atentionări cod galben: 21 emise de către CNPM Bucuresti pentru Muntenia, 11 de către SRPV Cluj Napoca, cate 8 de către SRPV Craiova si SRPV Bacău, cate 6 de către SRPV Timisoara si SRPV Constanta si 3 de către SRPV Sibiu.***

**LA BUCUREŞTI**

Vremea a fost in general instabilă după-amiaza, cand s-au semnalat innorări accentuate, averse, descărcări electrice si unele intensificări ale vantului. Temperatura maximă a fost de 30 de grade in Băneasa, 31 de grade la Afumati si 32 de grade la Filaret, iar la ora 06 se inregistrau 21 de grade la Afumati si Băneasa si 22 de grade la Filaret.  
*Indicele temperatură-umezeală (ITU) a atins, iar in centrul orasului a si depăsit, pragul critic de 80 de unităţi al disconfortului termic.*

**3. Prognoza meteorologică în intervalul 01.08.2018, ora 8.00 – 02.08.2018, ora 8.00**

**ÎN ŢARĂ**

**In special pe parcursul zilei, in continuare vor fi perioade cu instabilitate atmosferică accentuată. Astfel, in zonele montane, precum si in Transilvania, Banat, Crisana, local in Maramures, Oltenia, Muntenia si pe arii mai restranse in restul teritoriului vor fi averse ce vor avea si caracter torential, frecvente descărcări electrice, intensificări de scurtă durată ale vantului care pot lua si aspect de vijelie si izolat căderi de grindină. In intervale scurte de timp sau prin acumulare, cantitătile de apă vor depăsi 20...25 l/mp si pe arii restranse 50 l/mp.** In cursul noptii fenomenele asociate instabilitătii atmosferice vor fi in restrangere către sud-vestul tării. Temperaturile maxime se vor incadra intre 25 si 32 de grade, iar cele minime vor fi cuprinse, in general, intre 15 si 23 de grade. *Indicele temperatură-umezeală (ITU) va atinge si depăsi usor pragul critic de 80 de unităti, local in vest si nord-vest si pe spatii mai mici in sud.*

**LA BUCUREŞTI**

Vremea se va mentine in general instabilă, indeosebi după-amiaza, cand vor fi innorări temporar accentuate, averse si descărcări electrice, iar vantul va sufla in general moderat. Temperatura maximă va fi de 30...31 de grade, iar cea minimă de 19...20 de grade*. Indicele temperatură-umezeală (ITU) va putea atinge pragul critic de 80 de unităti.*

***II. CALITATEA APELOR***

***Comisariatul Judetean Dambovita din cadrul G.N.M.*** ***si Agentia pentru Protectia Mediului Dambovita*** informează despre producerea, in data de 31.07.2018, la ora 09.30 unei poluari accidentale a solului in localitatea Bratasanca, pe DN 72, in urma unui accident rutier in care a fost implicata o cisterna incarcata cu deseuri petroliere, care s-a rasturnat. Suprafata afectata: cca 65 mp sol-proprietate publica; cantitate scursa: cca 12,32 tone slam petrolier provenit de la SC Ecomaster Servicii Ecologice SRL. S-a intervenit pentru decopertare cu excavatorul a terenului poluat si s-a transportat la SC Ecomaster Servicii Ecologice SRL, punct de lucru Aricestii Rahtivani-Ecopark.

***III. CALITATEA MEDIULUI***

1. **În domeniul aerului**

Nu au fost semnalate evenimente deosebite.

**2. În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că, pentru factorii de mediu urmăriți, nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**Direcția de Comunicare**